ประจำเดือนแฟนเราปกติมาค่อนข้างที่จะตรงและปกติจะมาครั้งล้ะประมาน 5 วัน เดือนกรกฎาคมที่ผ่านมาแปลกคือมาวันที่ 10 กว่าแล้วมาอีกทีวันที่ 26 แต่ละครั้งมาประมาน 3-4 วัน มาเยอะปกติ ก่อนหน้านั้นเราไม่เคยมีอะไรกันเลย จนวันที่ 26 มีเพศสัมพันธุ์กันโดยใส่ถุงยาง และมีอีกทีช่วงวันที่ 3-5 สิงหาคม ใส่ถุงยางเช่นกัน ทีนี้ประจำเดือนแฟนผมก็มาอีกทีวันที่ 17 สิงหาคม มา 3 วัน โดยวันแรกกับวันสุดท้ายมาน้อย วันที่ 2 มาเยอะและมีสีแดงมีลิ่มเลือด มันเลยดูแปลกๆ เพราะนับจากวันที่ 26 กรกฎาคม แค่ 19 วัน เลยอยากจะทราบว่ามีสิทธิ์ท้องไหมครับ ขอบล่วงหน้าครับ
สวัสดีค่ะ หากประจำเดือนมาวันที่ 10 ก.ค. และมาอีกครั้งในวันที่ 26 ก.ค. ถือว่ามีระยะห่างที่สั้นเกินไป ถือเป็นอาการผิดปกติส่วนประจำเดือนที่มาในวันที่ 17 ส.ค.นับได้ห่างจากวันที่ 26 ก.ค. เท่ากับ 22 วัน (ไม่ใช่ 19 วัน) ถือว่ามีระยะห่างระหว่างรอบเดือนที่ปกติดีค่ะ เนื่องจากระยะห่างระหว่างรอบเดือนที่ปกติคือ 21-35 วันดังนั้น หากเลือดที่ออกในวันที่ 17 ส.ค. มา 3 วัน และไม่มีปวดท้องน้อยรุนแรง เลือดดังกล่าวก็น่าจะเป็นประจำเดือนที่ปกติ ซึ่งก็แสดงว่าไม่มีการตั้งครรภืเกิดขึ้นจากการมีเพศสัมพันธ์ในวันที่ 26 ก.ค. และ 3-5 ส.ค.ค่ะอย่างไรก็ตาม เนื่องจากเคยมีรอบเดือนที่สั้นผิดปกติมาก่อน หลังจากนี้ แนะนำให้สังเกตต่อไปอีก หากในรอบต่อๆ ไป ยังคงนับได้ระยะห่างน้อยกว่า 21 วัน (โดยให้นับจากวันแรกที่ประจำเดือนมาไปจนถึงวันแรกของรอบเดือนถัดไป ไม่ใช่นับจากวันที่ประจำเดือนหมดค่ะ) แนะนำให้ไปพบแพทย์เพื่อหาสาเหตุค่ะ